**Ministru kabineta rīkojuma projekta “Par Andreju Zvaigzni” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Andreju Zvaigzni” (turpmāk – projekts) izstrādāts saskaņā ar Augstskolu likuma 17.panta septītajā daļā noteikto, ka, ja rektors pēc paša vēlēšanās beidz pildīt amatu pirms termiņa beigām, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2015.gada 25.marta rīkojumu Nr.157 “Par Jāni Bērziņu” par Latvijas Jūras akadēmijas (turpmāk – augstskola) rektoru apstiprināts Jānis Bērziņš. Saskaņā ar augstskolas Satversmes, kas pieņemta ar 2007.gada 10.oktobra likumu “Par Latvijas Jūras akadēmijas Satversmi” 21.panta otro teikumu rektoru ievēl uz pieciem gadiem. Ar 2016.gada 20.decembra vēstuli Nr.02.10/569 augstskola informēja, ka 2016.gada 16.decembrī miris augstskolas rektors Jānis Bērziņš, līdz ar to augstskola lūdz par rektora vietas izpildītāju iecelt augstskolas prorektoru Andreju Zvaigzni. Augstskolas Padomnieku konvents 2016.gada 20.decembra vēstulē ir izteicis atbalstu Andreja Zvaigznes iecelšanai par augstskolas rektora vietas izpildītāju.Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors. Ja rektors kaut kādu iemeslu dēļ pārtrauc pildīt rektora amata pienākumus pirms termiņa, augstskolas darbības nodrošināšanai ir nepieciešams iecelt rektora vietas izpildītāju līdz jauna rektora ievēlēšanai.Ņemot vērā minēto un lai nodrošinātu augstskolas darbības nepārtrauktību, nepieciešams iecelt augstskolas rektora vietas izpildītāju. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Akadēmijai 2017.gada 14.janvārī paredzēts izlaidums 110 absolventiem, līdz ar to ir nepieciešams apstiprināt rektora vietas izpildītāju, kas būs tiesīgs parakstīt izsniedzamos diplomus. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildē būs iesaistīta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

02.01.2017.

400

L.Upīte, 67047816

Linda.Upite@izm.gov.lv